wickkiey/tamil-wikipedia-chunked huggingface dataset:
# தி அவேஞ்சர்ஸ்

**தி அவேஞ்சர்ஸ்** என்பது 2012 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படத்தை இதே பெயரான மார்வெல் காமிக்ஸ் என்ற மீநாயகன்கள் அணியை அடிப்படையாகக் கொண்டு இயக்குநர் ஜோஸ் வேடன் என்பவர் எழுதி மற்றும் இயக்கியுள்ளார். மார்வெல் ஸ்டுடியோ தயாரிக்க, வால்ட் டிஸ்னி ஸ்டுடியோஸ் மோஷன் பிக்ஸர் என்ற நிறுவனம் 4 மே 2012 ஆம் ஆண்டு முதல் உலகம் முழுவதும் விநியோகம் செய்தது. இது மாவல் திரைப் பிரபஞ்சத்தின் ஆறாவது திரைப்படமாகும். ராபர்ட் டவுனி ஜூனியர், கிறிஸ் இவான்ஸ், மார்க் ருஃப்பால்லோ, கிறிஸ் ஹோம்ஸ்வோர்த், ஸ்கார்லெட் ஜோஹான்சன் மற்றும் ஜெரமி ரெனர் ஆகியோர் அவென்ஜர்ஸ் என்ற குழுவில் முதன்மை காதாபாத்திரத்தில் நடிக்க இவர்களுடன் டாம் ஹிடில்ஸ்டன், கிளார்க் கிரெக், கோபி ஸ்மல்டேர்ஸ், ஸ்டெல்லன் ஸ்கார்ஸ்கார்ட் மற்றும் சாமுவேல் எல். ஜாக்சன் ஆகியோர் துணைக்கதாபாத்திரத்தில் நடித்துள்ளார்கள்.  
இத் திரைப்படம் மார்வெல் வரைகதையில் வெளியான அயன் மேன், கேப்டன் அமெரிக்கா, ஹல்க், தோர் போன்ற மீநாயகன்கள் படங்களின் நாயகர்கள் அனைவரும் ஒன்றினைந்து 'ஷீல்ட்' எனப்படும் சர்வதேச அமைதி காக்கும் நிறுவனத்தின் தலைவரான நிக் ப்யூரியுடன் இணைந்து நம் உலகம் எதிர் கொள்ளவுள்ள மிகப் பெரிய ஆபத்திலிருந்து மக்களைக் காப்பாற்றுவதே இதன் கதை.  
2017 ஆம் ஆண்டில் எம்பயர் பத்திரிகை வாக்கெடுப்பில் எல்லா காலத்திலும் 100 சிறந்த படங்களில் அவென்ஜர்ஸ் என்ற திரைபபடமும் ஒன்றாக இடம்பெற்றது. இதன் அடுத்தடுத்த பாகங்கள் அவெஞ்சர்ஸ்: ஏஜ் ஆஃப் அல்ட்ரான் (2015), அவெஞ்சர்ஸ்: இன்பினிட்டி வார் 2018ஆம் ஆண்டும் மற்றும் அவெஞ்சர்ஸ்: எண்ட்கேம் 2019 ஆம் ஆண்டும் வெளியானது.
# தி அவேஞ்சர்ஸ்

## கதைச் சுருக்கம்

தோரின் சகோதரனா லோகி தோரை வீழ்த்தி பிரபஞ்சத்தின் தலைவனாக ஆசைப்பட்டு பல கொடுஞ் செயல்களை செய்கின்றான். பூமிக்கு வரும் லோகி 'ஷீல்ட்' குழுவின் பாதுகாப்பில் இருக்கும் பிரபஞ்சத்தை இணைத்து பாலத்தை உருவாக்க வல்ல சக்திகள் உள்ள விண்வெளி கல் அடங்கிய 'டெசராக்ட்டை' கவர்ந்து சென்று விடுகின்றான். இவனின் திண்டம் நிறைவேறினால் பூமிக்கு வேற்று கிரக படைகள் ஊடுருவக்கூடும் ஆபத்தை அறிந்த 'ஷீல்ட்' குழுவின் இயக்குநர் நிக் ப்யூரி பூமியிலுள்ள ஆறு மீநாயகன்கள் அடங்கிய குழுவான அவேஞ்சர்ஸை உருவாக்குகிறார்.  
இந்த மீநாயகன்கள் அனைவரும் ஒன்றிணைந்து லோகி உருவாக்கிய இணைப்பின் மூலம் நியூயார்க் நகரத்திற்க்குள் வெளிவந்த மிக வலிமையுள்ள விண் கப்பல்கள் மற்றும் வாகனங்களையும் உடைய வேற்றுக் கிரக எதிரிகளை எதிர்த்து காப்பாற்றுகின்றனர். இறுதியில் லோகி கைது செய்யப்பட்டு ஆஸ்கார்டில் (தோரின் கிரகம்) சிறை வைக்கப்படுகிறார்.
# தி அவேஞ்சர்ஸ்

## நடிகர்கள்

- ராபர்ட் டவுனி ஜூனியர் - டோனி ஸ்டார்க் & அயன் மேன்
- இரும்புக் கவசங்களை உடையவனும் கணினித் திரையினால் எதிர்களைத் திட்டமிட்டு தாக்கக் கூடிய துவக்குகளை உடையவனும் ஆனவன் அயன் மேன்.
- கிறிஸ் எவன்ஸ் - ஸ்டீவ் ரோஜர்ஸ் & கேப்டன் அமெரிக்கா
- விசேசமான வல்லமையை ஊட்டக் கூடிய தசைகளைப் படைத்தவனும் சிறந்த போர்த் திட்டங்களைத் தீட்ட வல்லவனும் ஆனவன் கேப்டன் அமெரிக்கா. இவனின் ஆயுதம் எந்த சக்தியாலும் அழிக்க முடியாத வட்டமான போர்க் கவசம் ஆகும்.
- மார்க் ருஃப்பால்லோ - வைத்தியர். ப்ரூஸ் பேனர் & ஹல்க்
- எவராலும் எளிதில் அசைக்க முடியாத மிகப் பெரிய தசை வலிமையை உடையவனும் எதிரிகளைக் கொசுவைப் போல் அடித்து நாசம் செய்ய வல்லவனும் ஆனவன் ஹல்க்.
- கிறிஸ் ஹோம்ஸ்வோர்த் - தோர்
- லோக்கியின் அண்ணனும் இடிகளின் வல்லமையை ஈர்த்து எதிர்களைத் தாக்க வல்ல சக்தி படைத்தவன்; இடி மின்னலை கடத்தும் தன்மை கொண்ட சுத்தியை உடையவனுமானவன் தோர். இந்த சுத்தியை வேறு எவராலும் தூக்க இயலாது என்பது குறிப்பிடத்தக்கது.
- ஸ்கார்லெட் ஜோஹான்சன் - நடாஷா & பிளாக் விடோ
- மிகச் சிறந்த சண்டைப் பயிற்சியும் உளவுத் திறனும் பெற்ற பெண்; பிளாக் விடோ.
- ஜெர்மி ரேன்நேர் - கிளின்ட் பர்டன்
- மிகச்சிறந்த வெடிக்கத்தக்க கூரையுடைய வில் அம்பு வீரன்' ஹோக்கை.
- டாம் ஹிடில்ஸ்டன் - லோகி
- பனி அரக்கர்களின் வாரிசும், தோரின் சகோதரன். இவனின் சக்தி மாய மந்திரம் மற்றும் ஒரு கை கோல்.
- சாமுவேல் எல். ஜாக்சன் - நிக் ப்யூரி
- ஷீல்டு இயக்கத்தின் இயக்குநர், அவெஞ்சர்சின் ஒருங்கிணைப்பாளர்.
- கிளார்க் கிரெக் - பில் கொல்சன்
- ஷீல்டு உறுப்பினர் (ஏஜென்ட்டு)
- கோபி ஸ்மல்டேர்ஸ் - மரியா ஹில்
- ஸ்டெல்லன் ஸ்கார்ஸ்கார்ட் - எரிக் செல்விக்
# தி அவேஞ்சர்ஸ்

## தமிழில் குரல் கொடுத்தவர்கள்

- ராபர்ட் டவுனி ஜூனியர் - டோனி ஸ்டார்க் & அயன் மேன்
- ரவி
- கிறிஸ் எவன்ஸ் - ஸ்டீவ் ரோஜர்ஸ் & கேப்டன் அமெரிக்கா
- கார்த்திக்
- கிறிஸ் ஹோம்ஸ்வோர்த் - தோர்
- கதிரவன் பாலு
- ஸ்கார்லெட் ஜோஹான்சன் - நடாஷா & பிளாக் விடோ
- பிரியா ஆனந்த்
- மார்க் ருஃப்பால்லோ - வைத்தியர். ப்ரூஸ் பேனர் & ஹல்க்
- ஆதித்யா
# தி அவேஞ்சர்ஸ்

## சாதனை மற்றும் விருதுகள்

இந்த திரைபபடத்தின் தயாரிப்பு, நடிப்பு, இயக்கம், திரைக்கதை, காட்சி விளைவுகள், அதிரடி காட்சிகள் மற்றும் இசை போன்றவற்றிக்கு பலரால் பாராட்டு பெறப்பட்டது. மேலும் காட்சி படுத்தப்பட்ட சாதனைகளுக்காக அகாதமி விருது மற்றும் 'பிரித்தானிய அகாடமி' போன்ற விருதுகளில் ஏராளமான விருதுகளையும் பரிந்துரைகளையும் பெற்றது.
# தி அவேஞ்சர்ஸ்

## வசூல்

இந்த திரைப்படம் உலகளவில்1.5 பில்லியனுக்கும் அதிகமாக வசூலித்தது. மற்றும் ஏராளமான வசூல் சாதனைகளை படைத்து எல்லா நேரத்திலும் அதிக வசூல் செய்த திரைப்படத்தில் மூன்றாவது இடத்தை பிடித்தது. 2012 ஆம் ஆண்டில் அதிக வசூல் செய்த படம் அத்துடன் பற்றுசீட்டு விற்பனையில் 1 பில்லியன் டாலர் சம்பாதித்த முதல் மார்வெல் தயாரிப்பு படமும் இதுவே ஆகும்.
# பொன்னவைக்கோ

பொன்னவைக்கோ (பிறப்பு 1946, மார்ச்சு 7) எஸ். ஆர். எம். தமிழ்ப் பேராயத்தின் தலைவர். தமிழின்மீது தண்டாக் காதல் கொண்ட இவர் பல்வேறு கல்வி நிறுவனங்களில் பொறுப்பேற்று விளங்கியபோது தமிழ்-வளர்ச்சியில் பல சாதனைகளைப் படைத்துள்ளார்.
# பொன்னவைக்கோ

## இளமை

தமிழ்நாடு, இப்போதுள்ள கடலூர் மாவட்டம், வானூர் வட்டம், செங்கமேடு என்னும் ஊரில் முருகேச உடையார், பொன்னிக்கண்ணம்மையான் ஆகியோரின் மகனாகப் பிறந்தார். ‘இரத்தின சபாபதி’ என்று பெயர் சூட்டப்பட்டிருந்த இவர் தனித்தமிழ்ப் பற்று வேரூன்றியபோது தன் தாயாரின் பெயரை இணைத்துத் தன் பெயரைப் ‘பொன்னவைக் கோ’ என மாற்றிக்கொண்டார். இந்தப் பெயர் சபாபதி என்னும் பெயரின் தனித்தமிழ் ஆக்கமாகவும் அமைந்துள்ளது.  
உள்ளூர்த் தொடக்கப்பள்ளியிலும், வெளியூர் உயர்நிலைப்பள்ளியிலும் இவர் பள்ளிக் கல்வியினைப் பெற்றார். கிண்டி பொறியியல் கல்லூரியில் பயின்றபோது பேராசிரியர் வா. செ. குழந்தைசாமி இவருக்குத் தமிழ்ப்பற்றை ஊட்டினார்.
தமிழ்த்தேசியத்தந்தையாக போற்றப்படும் பாவலரேறு பெருஞ்சித்திரனாரின் தென்மொழி இதழ் மீது தீரா பற்று கொண்டு அவ்வியக்கத்தின் வட்டத்தில் இணைத்துகொண்டார். தென்மொழியில் பல கட்டுரைகளையும் படைத்துள்ளார்.  
உலோ. செந்தமிழ்க்கோதை, சி. மகிழ்நன், பேராசிரியர் சுப்பிரமணியன், சி. ப. வேந்தன், ப. அர. நக்கீரன் முதலானோர் இவரது தமிழ்ப்பணிக் களத்தில் இவருக்கு உறுதுணையாக இயங்கிவந்தனர்.  
டில்லி இந்தியத் தொழில்நுட்ப நிறுவனத்தில் முனைவர் பட்டம் பெற்றார்.
# பொன்னவைக்கோ

## அலுவல் பணி

- தமிழ்நாடு மின்சார வாரியம்
- கல்லூரிகளில் பேராசிரியர்
- தமிழ் இணையப் பல்கலைக்கழகத்தின் இயக்குநர், ஆய்வாளர் 2
- பாரதிதாசன் பல்கலைக்கழகத்தின் முன்னாள் துணைவேந்தர்
- எஸ். ஆர். எம். பல்கலைக்கழகத்தின் முன்னாள் துணைவேந்தர்.
- தற்போது பாரத் பல்கலைக்கழகத்தின் துணைவேந்தர்.
# பொன்னவைக்கோ

## படைப்பு

இவரது படைப்பு நூல் **பொன்னவைக்கோ கவிதைகள்**. இதில் தமிழ், தமிழர், தமிழர் பண்பாடு - உணர்வை ஊட்டும் பாடல்கள் உள்ளன. இவர் தமிழில் எழுதிய அறிவியல் தொடர்பான பாடநூல்கள் அரசு நிறுவனத்தின் வழி வெளியிடப்பட்டுள்ளன.
# பொன்னவைக்கோ

## தமிழ்த்தொண்டு

தமிழ்மொழி கணினித் தொழில் நுட்பங்களுடன் இணையப் பாடுபட்டவர் இவர்.
- தமிழில் பொறியியல் கலைச்சொற்கள் உருவாக்கினார்.
- கணிமொழி - C. Java தமிழ்
- திருவள்ளுவர் தேடுபொறி
- உலகத் தமிழ்த் தகவல் தொழில்நுட்ப மன்றம் (உத்தமம்)
- Tamil Net 99
இவர் தற்போது தமிழுக்குச் செய்துவரும் தொண்டுகளை எஸ். ஆர். எம். தமிழ்ப்பேராயம் பகுதியில் காணலாம்.
# பொன்னவைக்கோ

## பாரதிதாசன் பல்கலைக்கழகத்தில் தமிழ்ப்பணி

இப் பல்கலைக்கழகத்தின் எட்டாவது துணைவேந்தராக இவர் 2007 ஆம் ஆண்டு பொறுப்பேற்றார். இவரது பதவிக் காலத்தில் இவர் செய்த தமிழ்ப் பணிகளில் சில:
- தமிழிலும் அறிவியல் தொழில்நுட்ப இதழ்
- தமிழில் - பல்கலைக்கழகச் செய்திமடல், ஆண்டறிக்கை, கையேடு வெளியிடப்பட்டது
- பாரதிதாசன் உயராய்வு மையம், பெரியார் உயராய்வு மையம் ஆகியவை நிறுவப்பட்டன.
# பொன்னவைக்கோ

## பொதுப்பணி

தமிழ்நாடு மின்சார வாரியத்தில் பொறியாளராகப் பணியாற்றிய காலத்தில் மின்னமைப்பு மேம்பாட்டுத் திட்டத்தின் கீழ் செயல்பாட்டுக்கு வந்த இவர் உருவாக்கிய கருவி **கோ-மாதிரிகள்**.
# பொன்னவைக்கோ

## கருவி-நூல்

முனைவர் மு. பொன்னவைக்கோ, *பொன்னவைக்கோ கவிதைகள்*, ‘கோ’ இல்லம் வெளியீடு, இரண்டாம்பதிப்பு 2010
# சூரத்துல் ஹுமசா

சூரத்துல் ஹுமசா (; ), திருக்குர்ஆனின் 104 வது அத்தியாயம் ஆகும்.  
திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.  
திருக்குர்ஆனின் 104 அத்தியாயமாகத் திகழும் சூரத்துல் ஹுமசா (புறங்கூறல்) மக்கா வாழ்வின் போது அருளப்பட்டதால் இது மக்கிய்யா வகையைச் சார்ந்ததாகும்.
# சூரத்துல் ஹுமசா

## சூரத்துல் ஹுமசா (புறங்கூறல்)

| இல | அரபு | தமிழாக்கம் |
| --- | --- | --- |
| <span>بِسْمِ اللّهِ الرَّحْمـَنِ الرَّحِيم | அளவற்ற அருளாளனும், நிகரற்ற அன்புடையோனுமாகிய அல்லாஹ்வின் திருப்பெயரால்(துவங்குகிறேன்) |  |
| ۞104:1. | <span> وَيْلٌ لِّكُلِّ هُمَزَةٍ لُّمَزَةٍ | குறை சொல்லிப் புறம் பேசித் திரியும் ஒவ்வொருவனுக்கும் கேடுதான். |
| ۞104:2. | <span> الَّذِي جَمَعَ مَالًا وَعَدَّدَهُ | (அத்தகையவன் செல்வமே சாசுவதமென எண்ணிப்) பொருளைச் சேகரித்து எண்ணிக் கொண்டே இருக்கின்றான். |
| ۞104:3. | <span> يَحْسَبُ أَنَّ مَالَهُ أَخْلَدَهُ | நிச்சயமாகத், தன் பொருள் தன்னை (உலகில் நித்தியனாக) என்றும் நிலைத்திருக்கச் செய்யுமென்று அவன் எண்ணுகிறான். |
| ۞104:4. | <span> كَلَّا ۖ لَيُنبَذَنَّ فِي الْحُطَمَةِ | அப்படியல்ல, நிச்சயமாக அவன் ஹுதமாவில் எறியப்படுவான். |
| ۞104:5. | <span> وَمَا أَدْرَاكَ مَا الْحُطَمَةُ | ஹுதமா என்ன என்பதை உமக்கு அறிவித்தது எது? |
| ۞104:6. | <span> نَارُ اللَّهِ الْمُوقَدَةُ | அது எரிந்து கொண்டிருக்கும் அல்லாஹ்வின் நெருப்பாகும். |
| ۞104:7. | <span> الَّتِي تَطَّلِعُ عَلَى الْأَفْئِدَةِ | அது (உடலில் பட்டதும்) இருதயங்களில் பாயும். |
| ۞104:8. | <span> إِنَّهَا عَلَيْهِم مُّؤْصَدَةٌ | நிச்சயமாக அது அவர்களைச் சூழ்ந்து மூட்டப்படும். |
| ۞104:9. | <span> فِي عَمَدٍ مُّمَدَّدَةٍ | நீண்ட கம்பங்களில் (அவர்கள் கட்டப்பட்டவர்களாக). |
# யூரோமைதான்

**யூரோமைதான்** (உக்ரைனிய மொழி: Євромайдан) என்பது உக்ரைனில் நவம்பர் 2013இல் தொடங்கிய எதிர்ப்புப் போராட்டத்தை குறிக்கும். இப் போராட்டம், உக்ரைன் தலைநகரம் கியவின் *மைதான் நெசலெசுனொஸ்தி*, அதாவது சுதந்திரச் சதுக்கத்தில் நடைபெறுகிறது. இதனால் டுவிட்டரில் இப் போராட்டம் யூரோமைதான் என்று குறிக்கப்பட்டது. இப் போராட்டத்தின் காரணமாக முன்னாள் உக்ரைனிய அரசுத்தலைவர் விக்டர் யானுக்கோவிச் பதவியிலிருந்து அகற்றப்பட்டார்.
# சூரத்துல் அஸ்ரி

**சூரத்துல் அஸ்ரி** அல்லது **அல் அஸ்ர்** (, ), குர்ஆனின் 103வது அத்தியாயமாகும். இது மூன்று ஆயாத்துகளைக் (வசனங்கள்) கொண்டுள்ளது. சூரத்துல் கவ்ஸர், சூரத்துந் நஸ்ர் அத்தியாயங்களுக்கு பிறகு சூரத்துல் அஸ்ரி மூன்றாவது குறுகிய அத்தியாயமாகும், இது அல்-நஸ்ர் அத்தியாயத்தை விட 3 வது வசனத்தில் இரண்டு சொற்களால் மட்டுமே இது சிறியதாகும்.  
திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.  
திருக்குர்ஆனின் 103 அத்தியாயமாகத் திகழும் சூரத்துல் அஸ்ரி(காலம்) மக்கா வாழ்வின் போது அருளப்பட்டதால் இது மக்கிய்யா வகையைச் சார்ந்ததாகும்.
# சூரத்துல் அஸ்ரி

## சூரத்துல் அஸ்ரி (காலம்)

| இல | அரபு | தமிழாக்கம் |
| --- | --- | --- |
| <span>بِسْمِ اللّهِ الرَّحْمـَنِ الرَّحِيم | அளவற்ற அருளாளனும், நிகரற்ற அன்புடையோனுமாகிய அல்லாஹ்வின் திருப்பெயரால்(துவங்குகிறேன்) |  |
| ۞103:1. | <span> وَالْعَصْرِ | காலத்தின் மீது சத்தியமாக |
| ۞103:2. | <span> إِنَّ الْإِنسَانَ لَفِي خُسْرٍ | நிச்சயமாக மனிதன் நஷ்டத்தில் இருக்கின்றான். |
| ۞103:3. | <span> إِلَّا الَّذِينَ آمَنُوا وَعَمِلُوا الصَّالِحَاتِ وَتَوَاصَوْا بِالْحَقِّ وَتَوَاصَوْا بِالصَّبْرِ | ஆயினும், எவர்கள் ஈமான் கொண்டு ஸாலிஹான (நல்ல) அமல்கள் செய்து, சத்தியத்தைக் கொண்டு ஒருவருக்கொருவர் உபதேசம் செய்து, மேலும் பொறுமையைக் கொண்டும் ஒருவருக்கொருவர் உபதேசிக்கிறார்களோ அவர்களைத் தவிர (அவர்கள் நஷ்டத்திலில்லை). |
# வார்ப்புரு:சூரா

| - | <font color="green" size="2">**முந்தைய சூரா**</font>:
**}** | ** சூரா}** | <font color="green" size="2">**அடுத்த சூரா **</font>:
**}** |
| --- | --- | --- | --- |
| 1 ·
2 ·
3 ·
4 ·
5 ·
6 ·
7 ·
8 ·
9 ·
10 ·
11 ·
12 ·
13 ·
14 ·
15 ·
16 ·
17 ·
18 ·
19 ·
20 ·
21 ·
22 ·
23 ·
24 ·
25 ·
26 ·
27 ·
28 ·
29 ·
30 ·
31 ·
32 ·
33 ·
34 ·
35 ·
36 ·
37 ·
38 ·
39 ·
40 ·
41 ·
42 ·
43 ·
44 ·
45 ·
46 ·
47 ·
48 ·
49 ·
50 ·
51 ·
52 ·
53 ·
54 ·
55 ·
56 ·
57 ·
58 ·
59 ·
60 ·
61 ·
62 ·
63 ·
64 ·
65 ·
66 ·
67 ·
68 ·
69 ·
70 ·
71 ·
72 ·
73 ·
74 ·
75 ·
76 ·
77 ·
78 ·
79 ·
80 ·
81 ·
82 ·
83 ·
84 ·
85 ·
86 ·
87 ·
88 ·
89 ·
90 ·
91 ·
92 ·
93 ·
94 ·
95 ·
96 ·
97 ·
98 ·
99 ·
100 ·
101 ·
102 ·
103 ·
104 ·
105 ·
106 ·
107 ·
108 ·
109 ·
110 ·
111 ·
112 ·
113 ·
114
<></> | }<noinclude> |  |  |  
</font> </div>
# ஆர். சுந்தர்ராஜன் (இயக்குநர்)

::மதுரை அரசியல்வாதியைப் பற்றி அறிய, ஆர். சுந்தரராஜன் என்ற பக்கத்தைப் பார்க்கவும்.
::ஒட்டப்பிடார அரசியல்வாதியைப் பற்றி அறிய, ஆர். சுந்தரராஜ் என்ற பக்கத்தை பார்க்கவும்.  
**இரா. சுந்தர்ராஜன்** (R. Sundarrajan) ஒரு இந்திய திரைப்பட இயக்குநரும், நடிகரும், நகைச்சுவை நடிகரும் மற்றும் திரைக்கதை ஆசிரியரும் ஆவார். 1980கள் மற்றும் 1990களில் ஒரு திரைப்படத் தயாரிப்பாளராக முதன்மையாக செயல்பட்ட இவர், அதன் பிறகு ஒரு நடிகராக நடிக்க ஆரம்பித்தார். பயணங்கள் முடிவதில்லை (1982), வைதேகி காத்திருந்தாள் (1984),ராஜாதி ராஜா (1989) மற்றும் திருமதி பழனிச்சாமி (1992) போன்ற வெள்ளி விழா படங்களுக்காக சுந்தர்ராஜன் அறியப்படுகிறார். இயக்குநராக தனது தொழில் வாழ்க்கையின் போது, இவர் அடிக்கடி மூத்த நடிகர் மோகனுடன் இணைந்து பணியாற்றினார்.  
இவர் தனது திரைவாழ்க்கையில் 25க்கும் மேற்பட்ட படங்களை இயக்கியுள்ளார். அவற்றில் பெரும்பாலானவை பாக்ஸ் ஆபிஸில் இலாபகரமான முயற்சிகளாக மாறின. இவர் 14 இயக்குநர்களைக் கொண்ட சுயம்வரம் (1999) படத்திற்கு இணை இயக்குநராகப் பணியாற்றினார். இரசினிகாந்து, கமல்ஹாசன், விசயகாந்து, சத்யராஜ், அஜித் குமார், விஜய், சூர்யா உள்ளிட்ட முக்கிய நடிகர்களுடன் திரைவெளியைப் பகிர்ந்துள்ளார் .
# ஆர். சுந்தர்ராஜன் (இயக்குநர்)

## தொழில்

ஆர். சுந்தர்ராஜன் ஒரு நடிகராகவும், திரைப்படத் தயாரிப்பாளராகவும், புகழ்பெற்ற இயக்குநராகவும் பணியாற்றியுள்ளார். இவர் தமிழ் திரையுலகில் மிகவும் பாராட்டப்பட்டவராகவும் கௌரவப் பெயர் பெற்றவராகவும் இருக்கிறார். 1981 ஆம் ஆண்டு ஒரு நடிகராக தனது வாழ்க்கையைத் தொடங்கினார். ஆனால் பின்னர் ஒரு வருடம் கழித்து, பயணங்கள் முடிவதில்லை (1982) மூலம் இயக்குநராக அறிமுகமானார். தனது பயணங்கள் முடிவதில்லை படத்திற்காக நடிகர் மோகனுடன் இணைந்து பணியாற்றினார். மேலும் அந்த படம் திரையரங்கில் 175 நாட்களுக்கு மேல் ஓடியது. தூங்காத கண்ணின்று ஒன்று (1983), சரணாலயம் (1983), நான் பாடும் பாடல் (1984), குங்குமச்சிமிழ் (1985) மற்றும் மெல்லத் திறந்தது கதவு (1986) உள்ளிட்ட படங்களின் மூலம் மோகனுடன் இவர் இணைந்து பணியாற்றினார். தூங்காத கண்ணின்று ஒன்று தவிர, மற்ற படங்கள் பாக்ஸ் ஆபிஸில் நல்ல வரவேற்பைப் பெற்றன. மேலும் வணிக ரீதியாக வெற்றி பெற்றன.  
விஜயகாந்துடன் முதன்முதலில் இணைந்து வைதேகி காத்திருந்தாள் படத்தை இயக்கினார். இது இறுதியில் விஜயகாந்தின் நடிப்பு வாழ்க்கையில் ஒரு திருப்புமுனையாக அமைந்தது. அதுவரை அதிரடி படங்களில் நடித்துவந்த விஜயகாந்தை காதல் படத்தில் “மென்மையான வேடத்தில்” நடிக்க சம்மதிக்க வைத்தார். பின்னர் ஆர். சுந்தர்ராஜன் தனது நீண்டகால உதவி இயக்குனராக இருந்த பாலு ஆனந்துடன் இணைந்து பாலு ஆனந்தின் அறிமுக இயக்கத்தில் நானே ராஜா நானே மந்திரி (1985) படத்திற்கு திரைக்கதை எழுதினார். இதில் விஜயகாந்த் முக்கிய வேடத்தில் நடித்தார்.  
பின்னர் விஜயகாந்துடன் அம்மன் கோவில் கிழக்காலே (1986) படத்தை இயக்கினார். இந்த படமும் பாக்ஸ் ஆபிஸில் வெற்றி பெற்றது. அம்மன் கோவில் கிழக்காலே படத்தில் நடித்ததற்காக விஜயகாந்த் சிறந்த நடிகருக்கான பிலிம்பேர் விருதையும் வென்றார். காலம் மாறி போச்சு (1996) படத்தில் வடிவேலுவுடன் சேர்ந்து நடித்திருந்தார்.  
ஆர். சுந்தர்ராஜன் சித்திரையில் நிலாச்சோறு (2013) என்ற திரைப்படத்தை கடைசியாக இயக்கியிருந்தார்.
# ஆர். சுந்தர்ராஜன் (இயக்குநர்)

## சொந்த வாழ்க்கை

ஆர். சுந்தர்ராஜன், இராஜேஸ்வரி என்பவரை முதலில் 1974 இல் மணந்தார். பின்னர் துர்கா என்பவரை இரண்டாவது மனைவியாக்கி கொண்டார். இவருக்கு அசோக், கார்த்திக் மற்றும் தீபக் என்ற மூன்று மகன்கள் பிறந்தனர். கார்த்திக் 2004 ஆம் ஆண்டு ஒரு சாலை விபத்தில் இறந்தார். தீபக் 2021 ஆம் ஆண்டு வெளியான அனபெல் சேதுபதி படத்தின் மூலம் இயக்குநராக அறிமுகமானார். அசோக் தனது தந்தை இயக்கிய ‘சித்திரையில் நிலச்சோறு’ படத்தில் நடித்திருந்தார்.
# ஆர். சுந்தர்ராஜன் (இயக்குநர்)

## திரை வாழ்க்கை

### இயக்குநராக

| ஆண்டு | திரைப்படம் | குறிப்பு |
| --- | --- | --- |
| 1977 | *அன்று சிந்திய ரத்தம்* |  |
| 1982 | *பயணங்கள் முடிவதில்லை* |  |
| 1982 | *அந்த ராத்திரிக்கு சாட்சி இல்லை* |  |
| 1983 | *சரணாலயம்* |  |
| 1983 | *தூங்காத கண்ணின்று ஒன்று* |  |
| 1984 | *நான் பாடும் பாடல்* |  |
| 1984 | *வைதேகி காத்திருந்தாள்* |  |
| 1985 | *குங்குமச் சிமிழ்* |  |
| 1985 | *சுகமான இராகங்கள்* |  |
| 1986 | *அம்மன் கோயில் கிழக்காலே* |  |
| 1986 | *மெல்லத் திறந்தது கதவு* |  |
| 1986 | *தழுவாத கைகள்* |  |
| 1988 | *என் ஜீவன் பாடுது* |  |
| 1988 | *காலையும் நீயே மாலையும் நீயே* |  |
| 1989 | *ராஜாதிராஜா* |  |
| 1990 | *எங்கிட்ட மோதாதே* |  |
| 1990 | *தாலாட்டு பாடவா* |  |
| 1991 | *ஒயிலாட்டம்* |  |
| 1991 | *சாமி போட்ட முடிச்சு* |  |
| 1992 | *திருமதி பழனிச்சாமி* |  |
| 1994 | *என் ஆசை மச்சான்* |  |
| 1995 | *காந்தி பிறந்த மண்* |  |
| 1995 | *சீதனம்* |  |
| 1997 | *காலமெல்லாம் காத்திருப்பேன்* |  |
| 1999 | *சுயம்வரம்* |  |
| 2013 | *சித்திரையில் நிலாச்சோறு* | } |
# ஆர். சுந்தர்ராஜன் (இயக்குநர்)

## திரை வாழ்க்கை

### நடிகராக

- குசேலன்
- பெரிய இடத்து மாப்பிள்ளை
- நட்புக்காக
- பெரியண்ணா
# பட்டைவால் கடற்பறவை

**பட்டைவால் கடற்பறவை** யானது (Band-tailed Gull), (Belcher's Gull), (Larus belcheri) தென் அமெரிக்காவின்பசிபிக் கடல் பகுதியில் அதிகமாக காணப்படிகிறது. இது முன்னர் அட்லான்டிக் கடல் பகுதியில் காணப்படும் ஒத்த தோற்றம் கொண்ட அட்லாண்டிக் கடற்பறவையை சிற்றினமாகக் கொண்டிருந்தது. இப்பறவையின் தலைப்பகுதி வெள்ளை நிறத்திலும், முதுகுப்பகுதி அடர்ந்த கருப்பு நிறத்திலும் காணப்படுகிறது. இதன் அலகு மஞ்சள் கலந்த சிகப்பு நிறத்திலும், கண்களைச் சுற்றி வட்ட கருப்பு வளையம் கொண்டு அலங்கரிக்கப்பட்டு காணப்படுகிறது.  
1799 முதல் 1877ம் ஆண்டுகளில் வாழ்ந்த இங்கிலாந்து கதையாசிரியர் சர் எட்வின் (Sir Edward Belcher) என்பவரை நினைவுப்படுத்தும் விதமாக இப்பறவையின் ஆங்கிலப்பெயர் அமைந்துள்ளது.
# ஊடல்

**ஊடல்** என்பது பிணக்கிக்கொள்ளும் ஒருவகை நடத்தைப் பாங்கு. இது உளவியல் அடிப்படையில் தோன்றுகிறது. மேலைநாட்டு நடத்தை அறிவியல் இதனைப் பல்வேறு கோணங்களில் பகுத்தாய்கிறது. நடத்தையியல் மேலைநாடுகளில் 19 ஆம் நூற்றாண்டில் உருவானது. தமிழில் இந்த அறிவியல் கலை கிறித்துவுக்கு முன்பே தோன்றி வளர்ந்துள்ளது. தொல்காப்பியர் இதனை மெய்ப்பாட்டியல் என்னும் தலைப்பின் கீழ் விளக்கியுள்ளார்.  
உடலுறவு வாழ்க்கையில் ஊடல் இன்பம் தரும். எப்போது எனில் அந்த ஊடுதல் கூடித் தழுவுவதில் முடியவேண்டும்.
# ஊடல்

## வேறுபாட்டு நுட்பங்கள்

புலவி, ஊடல், துனி இந்தவகையான பிணக்கைக் குறிக்கும் படிநிலை வளர்ச்சிச் சொற்கள். இந்த மனப்பாங்கு ஆண்களிடமும் பெண்களிடமும் இருப்பதைத் தொல்காப்பியம் குறிப்பிடுகிறது.  
திருக்குறள் 'ஊடல்' பாங்கினை துனி, புலவி என்னும் சொற்களால் வேறுபடுத்திக் காட்டுகிறது. இதன் வழியே பார்க்கும்போது துனி என்பது ஊடலின் உச்சக்கட்டம். கனிந்த பழம் போன்றது. துன் என்னும் அடிச்சொல் துன்னி அதாவது நெருங்கி இருப்பதைக் குறிக்கும். பழுத்திருக்கும் ஊடலும் கூடலில் இன்பமாக அமைந்திருக்கும். பொய்யை இட்டுக்கட்டிக்கொண்டு ஊடும் பாங்கு புலவி எனப்படும். இது பழுக்காமல் பிஞ்சு நிலையில் இருக்கும் கருக்காய் போன்றது. அதாவது ஊடலின் தோன்று நிலையே புலவி.
# ஊடல்

## ஆண் ஊடுதல்

திருமணத்துக்குப் பின்னர் கூடி வாழும்போது மனைவி தன் ஆவலைத் தணிக்காதபோது கணவன் ஊடுவான். களவு வாழ்க்கையின்போது இருவரும் கூடுவதற்குக் காதலி குற்றிட்ட இடத்துக்கு அவள் வரத் தவறியபோது காதலன் ஊடுவான். இந்த ஊடல் புலவி என்னும் போலிப் பிணக்காகவும் இருக்கும். அப்போதெல்லாம் தலைவியின் தோழி பக்குவமாக எடுத்துரைத்து அவர்களைக் கூட்டிவைப்பாள்.
# ஊடல்

## பெண் ஊடுதல்

திருக்குறளில் பெண் ஊடுதல் பற்றிய செய்திகள் திருக்குறளின் கடைசியில் உள்ள புலவி, புலவி நுணுக்கம், ஊடல் உவகை என்னும் மூன்று அதிகாரங்கள் காம உணர்வை மிகுதிப்படுத்திக் கூடல்-இன்பத்தை இனிமையாக்கும் ஊடல் பற்றிய செய்திகளைக் கூறுகின்றன.
# ஊடல்

## பெண் ஊடுதல்

### துனி

- போரிடுகையில் படைவீரனுக்கு நீங்காத் துனி வேண்டும்.
- செல்வர் துனி கொள்ளாமல் இருக்க வேண்டும்.
- கணவன் இல்லாத காலத்தில் மனைவிக்கு மாலைக்காலம் துனி செய்யும்.
- அவன் கண்ணில் துனி தோன்றும்போதே அவள் அவனைத் தழுவத் துடித்தாள்.
- மனமே! நீ துனி செய்தால் அவனது இன்பம் இல்லாமல் பட்டினி கிடக்கவேண்டி வரும்.
- ஊடலின்போது தோன்றும் சிறு-துனி தோன்றும்.
# ஊடல்

## பெண் ஊடுதல்

### புலவி

புலவியைத் திருவள்ளுவர் *புலத்தை* என்னும் சொல்லாலும் குறிப்பிடுகிறார். அத் கணவன் தழுவ வரும்போது தழுவாமல் இருப்பதாகும். புலந்து உணர்தல் புலவி. இது பொய்யாகக் கணவன்மேல் சினம் கொள்ளுதல் ஆகும்.
# முகம்மது சமி

**முகம்மது சமி ** (*Mohammed Shami*, பிறப்பு: 3 செப்டம்பர் 1990) தேர்வுத் துடுப்பாட்டங்களிலும் ஒருநாள் துடுப்பாட்டங்களிலும், பன்னாட்டு இருபது20 போட்டிகளில் இந்திய அணிக்காக ஆடும் வேகப் பந்து வீச்சாளர் ஆவார். உள்நாட்டுப் போட்டிகளில் மேற்கு வங்காளத் துடுப்பாட்ட அணிக்காக ஆடுகிறார். மணிக்கு சுமார் 140 கிலோமீட்டர் வேகத்தில் பந்துவீசுகிறார். ஜனவரி, 2013 ஆம் ஆண்டில் பாக்கித்தான் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியில் நான்கு ஓவர்களை *மெய்டனாக* வீசி சாதனை படைத்தார். மேலும் நவம்பர் , 2013 ஆம் ஆண்டில் மேற்கிந்தியத்தீவுகள் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியில் 5 இலக்குகளைக் கைப்பற்றி சாதனைப் படைத்தார்.
# முகம்மது சமி

## ஆரம்பகால வாழ்க்கை

முகமது சமி 1990 செப்டம்பர் 3 இல் ஷஹாஸ்பூர் கிராமத்தில், அம்ரோகா மாவட்டம், உத்தரப் பிரதேசத்தில் பிறந்தார். இவரின் தந்தை உழவர் ஆவார். இவரின் தந்தையும் இளவயதில் விரைவு வீச்சாளராக இருந்துள்ளார். இவருக்கு ஒரு சகோதரியும், மூன்று சகோதரர்களும் உள்ளனர். இவர்கள் மூன்று பேருமே விரைவு வீச்சாளர்களாக வேண்டுமென விரும்பினார்கள். சமியின் பந்துவீச்சும் திறனைக் கண்டறிந்த இவரின் தந்தை இவரை தனது கிராமத்தில் இருந்து சுமார் 22 கிலோமீட்டர் தூரத்தில் உள்ள மொராதாபாத் மாவட்டத்தில் பயிற்சி பெறச் செய்தார். அங்குள்ள பத்ருதீன் சித்திக்கிடம் என்பவரிடம் இவர் பயிற்சி செய்தார்.  
இவரைப் பற்றி இவரின் பயிற்சியாளர் பின்வருமாறு கூறுகிறார்.  
நான் சமியை முதன் முதலில் வலைப் பயிற்சியில் பந்து வீசியதைப் பார்த்தபோது அவருக்கு வயது 15 இருக்கும். நான் பார்த்த உடனே அவர் சராசரியான நபர் இல்லை என்றும் அவருக்கு அபரிமிதமான திறமைகள் இருந்ததையும் நான் அறிந்தேன். எனவே அவருக்கு நான் பயிற்சியளிக்க முடிவு செய்தேன். அவரை நான் உத்தரப் பிரதேச மாநில தொடருக்குக்காக தயார் செய்தேன். ஏனெனில் அந்தக் காலத்தில் சங்க துடுப்பாட்டங்கள் இல்லை. தொடர்ச்சியாகவும், கடினமாகவும் அவர் பயிற்சியினை மேற்கொண்டார். பயிற்சியில் இருந்து ஒருநாளும் அவர் விடுப்பு எடுத்தது இல்லை. 19 வயதிற்கு உட்பட்டோருக்கான போட்டித் தொடரில் சிறப்பாகப் பந்துவீசினார். ஆனால் சில அரசியல் காரணங்களினால் அவர் மாநில அணியில் தேர்வாகவில்லை. எனவே அவர்களின் பெற்றோர்களிடம் அவரை கொல்கத்தாவிற்கு அனுப்பப் பரிந்துரைத்தேன் எனக் கூறினார்.
# முகம்மது சமி

## இந்தியன் பிரீமியர் லீக்

2011 இந்தியன் பிரீமியர் லீக் தொடரில் கொல்கத்தா நைட் ரைடர்ஸ் அணி நிர்வாகம் இவரை ஏலத்தில் எடுத்தது. இந்த அணியின் பந்துவீச்சு தலைமைப் பயிற்சியாளராக பாக்கித்தான் துடுப்பாட்ட அணியின் முன்னாள் பந்துவீச்சாளர் வசீம் அக்ரம் இருந்தார். அவரிடம் இருந்து சில பந்துவீச்சு நுனுக்கங்களைக் கற்றுக் கொண்டார். இந்தத் தொடரின் சில போட்டிகளில் மட்டுமே இவர் பந்து வீசினார். 2012 இந்தியன் பிரீமியர் லீக் தொடரில் இந்த அணி கோப்பையை வெல்ல உதவியாக இருந்தார்.  
2013 ஆம் ஆண்டில் இவர் சிறப்பாக செயல்பட்டதனால் 2014 இந்தியன் பிரீமியர் லீக் தொடரில் டெல்லி டேர்டெவில்ஸ் அணி நிர்வாகம் இவரை 4.25 கோடி ரூபாய் மதிப்பில் ஏலத்தில் எடுத்தது. இந்தத் தொடரிலும் 3 போட்டிகள் மட்டுமே விளையாடி 78 ஓட்டங்களை வீட்டுக் கொடுத்து 1 இலக்குகளை மட்டுமே கைப்பற்றினார்.
# நெகாவாட்

**நெகாவாட்** என்பது எவ்வளவு மின்சாரம் சேமிக்கப்படுகிறது என்பதைக் கணக்கிடும் அளவீடாகும். அமெரிக்காவின் ராக்கி மவுண்டன் ஆய்வு மையத்தின், அறிவியல் அறிஞர் அமோரி லோவின்சு என்பவர் 1989ல் நெகாவாட் என்ற சொல்லை முதன்முதலில் பயன்படுத்தினார். தேவையற்ற இடங்களில் மின்சாரத்தை பயன்படுத்தாமல் இருப்பதும், மின்சாரத்தை வீண் செலவு செய்யாமல் இருப்பதும், இயற்கையிலிருந்து கிடைக்கும் எரிசக்தியை சேமிப்பதும் நெகாவாட் அளவீட்டில் எடுத்துக் கொள்ளப்படுகிறது. இந்த அளவீடு தற்போது ஐக்கிய அமெரிக்காவில் மட்டுமே பயன்படுத்தப்படுகிறது.
# நெகாவாட்

## ஆதாரம்

- மின் ஆளுமை
# உலகத் தமிழ்க் கழகம்

**உலகத் தமிழ்க் கழகம்** என்னும் அமைப்பு தேவநேயப் பாவாணர் தலைமையில் திருச்சிராப்பள்ளியில் 1968 சூன் 11 இல் அமைக்கப்பட்டது. பெருஞ்சித்திரனார் பொதுச் செயலாளராக விளங்கினார். தமிழ்நாட்டின் அனைத்து
ஊர்களிலும் பிற மாநிலங்களிலும் கிளைகள் தொடங்கப்பட்டன.
# உலகத் தமிழ்க் கழகம்

## கொள்கையும் செயற்பாடும்

- பிற மொழி வல்லாண்மையிலிருந்து தமிழை மீட்டெடுப்பது கழகத்தின் முகாமையான கொள்கை ஆகும்.
- உலகம் முழுக்கத் தமிழைப் பரப்புதல் வேண்டும்.
- உறுப்பினர்கள் அனைவரும் தமிழ்ப் பெயரைச் சூட்டிக் கொள்ளல் வேண்டும்.
- குழந்தைகளுக்கும் தமிழ்ப் பெயரைச் சூட்டவேண்டும்.
- தமிழர்கள் தம் இல்லங்களுக்கும் நிறுவனங்களுக்கும் தமிழ்ப் பெயர் வைக்க வேண்டும்.
- இயன்றவரை அயல் சொற்களைக் கலவாது எழுதவும் பேசவும் வேண்டும்.
- இல்லத்தில் நடைபெறும் எல்லாச் சடங்குகளையும் கோவில்களில் நடைபெறும் வழிபாடுகளையும் தமிழில் நிகழ்த்த வேண்டும்.
- கல்வி அனைத்து நிலைகளிலும் தமிழில் அமைதல் வேண்டும்.
# உலகத் தமிழ்க் கழகம்

## மாநாடுகள்

### பறம்புக்குடி மாநாடு

கழகத்தின் முதலாண்டு நிறைவு விழாவும், திருவள்ளுவர் ஈராயிரமாண்டு நிறைவு விழாவும், பாவாணரின் திருக்குறள் தமிழ் மரபுரை வெளியீட்டு விழாவும் இணைந்த மாநாடு பறம்புக் குடியில் 1969ஆம் ஆண்டு திசம்பர் 28, 29 ஆகிய நாள்களில் நடந்தது.பெருஞ்சித்திரனார், குன்றக்குடி அடிகள், இலக்குவனார், வ. சுப. மாணிக்கம் புலவர் குழந்தை ஆகியோர் கலந்துகொண்டு உரையாற்றினர். தமிழ்க்குடிமகன் அம்மாநாட்டின் வரவேற்புக்குழுத் தலைவராக இருந்து செயல்பட்டார்.
# உலகத் தமிழ்க் கழகம்

## மாநாடுகள்

### மதுரை மாநாடு

உலகத் தமிழ்க் கழகத்தின் இரண்டாம் மாநாடு 1971 சனவரி 9, 10 ஆகிய நாள்களில் நடந்தது. அப்பாத்துரையார், குன்றக்குடி அடிகளார், மு.வில்லவத்தரையனார், க. ப. அறவாணன் ஆகியோர் பங்கேற்றனர்.
# உலகத் தமிழ்க் கழகம்

## மாநாடுகள்

### தஞ்சை மாநாடு

தஞ்சாவூரில் பூக்காரத்தெருவில் ஓரு மாணவர் தங்கியிருந்த சிற்றறையில் உலகத்தமிழ்க் கழகத்தின் தஞ்சாவூர்க் கிளை 1967 அளவில் தொடங்கப் பெற்றது; பூண்டி திருமலர்க் கல்லூரி, தஞ்சை மன்னர் கல்லூரி, கரந்தைப் புலவர் கல்லூரி மாணவர்கள் சிலர் சேர்ந்து இக்கிளையைத் தொடங்கினர்.தென்மொழி, மாணாக்கன் முதலிய இதழ்கள் வரவழைக்கப் பெற்று மாணவர்களிடையே பரப்பப் பெற்றன.
மூன்றாம் மாநாடு தஞ்சையில் 1972 ஆம் ஆண்டு திசம்பர் மாதம் 31ஆம் நாளில் நடந்தது. தமிழன் பிறந்தகத் தீர்மானிப்புக் கருத்தரங்கம் நிகழ்ந்தது. இம்மாநாட்டில் நீ கந்தசாமி தலைமைத் தாங்கினார். கோ. துரைசாமி நாயுடு, வ. சுப. மாணிக்கம், கோ நிலவழகன், குடந்தை சுந்தரேசன், வீ ப.கா.சொல்லழகன் ஆகியோர் கலந்து கொண்டனர்.
# உலகத் தமிழ்க் கழகம்

## சென்னை மாநாடு

1978இல் சென்னையில் நான்காம் மாநாடு பாவாணர் முன்னிலையில் புலவர் அ. நக்கீரன் தலைமையில்
நடைபெற்றது புலவர் இறைக்குருவனார் வரவேற்புரை ஆற்றினார். பெருஞ்சித்திரனார் நிறைவுரை ஆற்றினார். அறிஞர்கள் பலர் கலந்துகொண்டார்கள்.
# உலகத் தமிழ்க் கழகம்

## இதழ்கள்

உ.த.க.செய்திகள் தொடக்கத்தில் தென்மொழி இதழில் வெளிவந்தன. பின்னர் உ.த.க.வின் அதிகாரபூர்வ இதழாக முதன்மொழி தொடங்கப்பட்டு 1970 திசம்பர் 3 முதல் வெளி வந்தது. மீட்போலை என்னும் இதழும் சிறிது காலம் வெளி வந்தது.  
பாவாணர் மறைவுக்குப் பின்னர் செயல்படாமல் இருந்த உலகத்தமிழ்க்கழகம் அரணமுறுவல், அன்புவாணன், நெடுஞ்சேரலாதன் போன்றோர் முயற்சியால் மீண்டும் செயல்பட்டு வருகிறது. முதன்மொழி இதழும் திங்கள்தோறும் வெளிவந்து கொண்டுள்ளது.
# உலகத் தமிழ்க் கழகம்

## மேற்கோள் நூல்

"பாவாணர் நினைவலைகள்"--ஆசிரியர் தே.மணி (பாவாணர் பதிப்பகம்)
# டி. கே. மூர்த்தி

**டி. கே. மூர்த்தி** (T. K. Murthy) (**பி:** ஆகஸ்ட் 13, 1924) என பிரபலமாக அறியப்படும் டி. கிருஷ்ணமூர்த்தி என்பவர் தமிழ்நாட்டைச் சேர்ந்த ஒரு மிருதங்கக் கலைஞர் ஆவார்.
# டி. கே. மூர்த்தி

## இளமைக்காலம்

திருவனந்தபுரம், கன்னியாகுமரி வழித்தடத்தில் அமைந்துள்ள நெய்யாத்தங்கரை என்ற ஊரில் பிறந்தார். இவரது தகப்பனார் தாணு பாகவதர், தாயார் அன்னபூரணி. இவர்களது வீட்டிற்கு எதிரில் ஒரு கிருஷ்ணன் கோயில் இருந்ததால் இவருக்கு கிருஷ்ணமூர்த்தி என்று பெயர் வைத்தார்கள்.
ஏழு வயதில் மிருதங்கம் வாசிக்கத் தொடங்கினார். 'எவ்வாறு வாசிக்கத் தொடங்கினேன் என்று தெரியவில்லை' என அவரே கூறியிருக்கிறார்.
திருவனந்தபுரம் அரண்மனையில் பல வித்துவான்கள் வாசித்ததை கேட்டிருக்கிறார்.
அவ்வாறு ஒரு தடவை வாசித்தபோது அரண்மனைக்கு வேறொரு கச்சேரிக்கு மிருதங்கம் வாசிக்க வந்த தஞ்சாவூர் வைத்தியநாத ஐயர் இவரது வாசிப்பைக் கேட்டு தனது மாணவனாக ஏற்றுக் கொண்டு தன்னுடன் தஞ்சாவூருக்கு அழைத்துச் சென்று விட்டார். அப்போது இவருக்கு வயது ஒன்பது.
இவருடன் கூட பாலக்காடு டி. எஸ். மணி ஐயர், டி. எம். தியாகராஜனின் சகோதரரான தம்புசுவாமி ஆகியோரும் வைத்தியநாத ஐயரிடம் மாணவர்களாக இருந்தனர்.
வைத்தியநாத ஐயரும் அவரது மனைவியும் இவரைத் தமது சொந்த மகனாக பாவித்து அன்பு செலுத்தி வந்தனர்.
# டி. கே. மூர்த்தி

## இசையுலகப் பங்களிப்புகள்

இவரது முதலாவது கச்சேரி இவர் 10 வயதாக இருக்கும்போது இடம்பெற்றது. முசிரி சுப்பிரமணிய ஐயர் பாட்டுக்கு கரூர் சின்னசுவாமி ஐயர் வயலின் வாசிக்க இவரது குரு வைத்தியநாத ஐயருடன் சேர்ந்து மிருதங்கம் வாசித்தார்.  
இவரது அடுத்த கச்சேரி மைசூர் அரண்மனையில் இடம் பெற்றது, மகாராஜபுரம் விஸ்வநாத ஐயர் பாட்டுக்கு மைசூர் சௌடையா வயலின் வாசிக்க வைத்தியநாத ஐயர் மிருதங்கம் வாசித்தார். அப்போது நவராத்திரி விழா நடைபெற்றுக்கொண்டிருந்தது. ஒவ்வொரு நாளும் கச்சேரிகள் நடக்கும்.  
முத்தையா பாகவதர் தனது கச்சேரிக்கு வைத்தியநாத ஐயருடன் இவரையும் மிருதங்கம் வாசிக்க வைத்தார். இவரது வாசிப்பைக் கேட்ட மகாராஜா கிருஷ்ணராஜ உடையார் இவருக்கு 1000 ரூபா பரிசளித்தார். இது 1935 ஆம் ஆண்டில் நடந்தது. பணப்பரிசு கொடுத்தது மட்டுமன்றி மகாராஜா, அடுத்த நாள் இன்னொரு கச்சேரிக்கு இவரை தனியாக மிருதங்கம் வாசிக்க வைத்தார்.
- சங்கீத கலாநிதி விருது, 1994 - வழங்கியது சென்னை மியூசிக் அகாதமி
- நந்தி நாத நிபுணர், 2009 - வழங்கியது ஸ்ரீ விக்னேஸ்வரா பண்பாடு அகாதமி, ராமாபுரம் சென்னை
# டி. கே. மூர்த்தி

## பாராட்டு

இவர் 75 ஆண்டுகள் இசைப்பணி ஆற்றியதற்கு மதிப்பளிக்குமுகமாக *மிருதங்க சக்கரவர்த்தி முனைவர் டி. கே. மூர்த்தி இசைப்பள்ளியும் அறக்கட்டளையும்* என்ற அமைப்பு 2009 ஆம் ஆண்டு சென்னை மியூசிக் அகாதமியில் இவருக்கு ஒரு பாராட்டு விழா நடத்தியது. அகாதமியின் தலைவர் என். முரளி தலைமையில் நடைபெற்ற இவ்விழாவில் தபேலா வித்துவான் உஸ்தாத் ஜாகீர் ஹுசெய்ன், கடம் வித்துவான் 'விக்கு' விநாயக் ராம் ஆகியோர் சிறப்பு விருந்தினர்களாக கலந்து கொண்டனர். விழாவின் உச்சக் கட்டமாக இசை நிகழ்ச்சி நடைபெற்றது. முதலில் இவரின் இளைய மாணவர்கள் தனித்தனியாக மிருதங்கம் வாசித்தனர். பின்னர் மூத்த மாணாக்கர்கள் பஞ்சநடையில் தனி ஆவர்த்தனம் வாசித்தனர். இறுதியாக டி. கே. மூர்த்தி, விநாயக் ராம், ஜாகீர் ஹுசெய்ன் மூவரும் கலந்து கொண்ட தாள வாத்திய கச்சேரி (ஜுகல் பந்தி) நடைபெற்றது.
# வார்ப்புரு:GrGl

<noinclude>  
Convenience template to insert glyphs from :commons:Greek epigraphic letters or others from :commons:Category:Greek letters as inline graphics ("GrGl" = "Greek glyph").  
Usage:  
gives : .  
Second parameter is vertical px size (default to 16); third parameter is alt text (optional).  
</noinclude>
# கொங்காயி அம்மன்

**கொங்காயி அம்மன்** என்பவர் தமிழர் நாட்டுப்புறத் தெய்வங்களுள் ஒருவராவார். நாமக்கல் மாவட்டத்தின் கொல்லிமலையில் இவருக்கான கோயில் அமைந்துள்ளது. ஏழு கன்னிமார்களுள் ஒருத்தியாக இந்த அம்மன் குறிப்பிடப்படுகிறார்.
# கொங்காயி அம்மன்

## கொங்காயி அம்மன் கதை

கொல்லிமலையில் பாட்டன் மற்றும் கருப்பாயி தம்பதியினர் வாழ்ந்து வந்தார்கள். பாட்டன் 50 வயதானவர். இவர் ஈரோட்டு சந்தையில் செண்பகப்பூ, பலா, எலுமிச்சை, மாதுளை, ஏலம் ஆகிய மலைப்பொருள்களை விற்று வாழ்க்கையை நடத்திக் கொண்டிருந்தார். அக்காலத்தில் கொல்லிமலை மக்கள் வீட்டில் தயாரித்த உணவை மட்டும் உண்ணும் வழக்கம் கொண்டிருந்தார்கள். அதனால் பாட்டன் தன்னுடன் கருநெல்லஞ்சோறு, கருமாட்டுத்தயிர் மற்றும் கருவாழைப்பழம் ஆகியவற்றை எடுத்துச் சென்றார்.  
ஈரோடு சந்தையில் பொருள்களை விற்ற பாட்டன், கொல்லிமலைக்கு திரும்பும் வழியில் உணவருந்த ஒரு கிணற்றில் கை கால்களை கழவிவிட்டு தயாரானார். அப்போது ஏழு கன்னிகளான கொங்காயி, மாரி, காளி, பிடாரி, கன்னியம்மன், செல்லாயி, அங்காயி ஆகியோர் குழந்தைகளாக மாறி அவரிடம் சாப்பாடு கேட்டனர். தனக்கு மட்டுமே உணவு எடுத்துவந்திருந்த பாட்டன் மறுத்தார். அத்துடன் அடுத்த கிணறுக்கு சென்று அமர்ந்து உண்ணத் தொடங்கினார், அங்கு கொங்காயி மட்டும் சென்று உணவு கேட்டார். அப்போதும் பாட்டன் மறுத்துவிட்டார்.  
மறு கிணறில் பாட்டன் உணவருந்த முயன்றபோது உணவானது புழுவாகத் தோன்றியது. அதனால் தன்னுடைய தவறை உணர்ந்த பாட்டன் கொங்காயிக்கு உணவு கொடுத்தார். அதன் சுவையில் மயஙகிய கொங்காயி கொல்லிமலையில் பாட்டன் இருக்கும் இடத்தற்கு அருகேயுள்ள பாறையில் தங்கினார். கொங்காயுடன் பிற கன்னிகளும் தங்கினர்.
# கொங்காயி அம்மன்

## கருவி நூல்

கொல்லிமலை மக்களின் நாட்டுப்புற இலக்கியங்கள் - அ. பிறைமதி
# எட்டப்பன்

**எட்டப்பன்** தமிழர் நாட்டுப்புறத் தெய்வங்களுள் ஒருவராவார்.  
சூரங்குடி எனும் ஊரில் எட்டப்பன் என்ற அருந்ததியர் வாழ்ந்து வந்தார். அவருக்கு மாட்டின் ஈரல் மிகவும் பிடிக்கும் என்பதால், கேட்டுப் பெற்றோ, களவு செய்தோ ஈரலை தின்றுவந்தார். அவ்வாறு ஈரலுக்காக மாட்டினை களவு செய்வதை அறிந்த மாட்டின் உரிமையாளர்கள், எட்டப்பனை பிடித்து மரணதண்டனை கொடுக்க முடிவெடுத்தனர்.  
தன்னுடைய இறுதி ஆசையாக தன் உறவினர்களைக் காண எட்டப்பன் ஆசை கொண்டார். ஆனால் எட்டப்பன் ஊரிலிருந்து யாரும் அவரைக் காண வரவில்லை. தன்னை விடுவித்தால் தன்னுடைய ஊர் சென்று உறவுகளை கண்டுவருவதாக வேண்டினார். எட்டப்பனுக்கு பதிலாக மற்றோருவர் இங்கு தண்டனை அனுபவித்தால் எட்டப்பனை விடுவதாகக் கூறினர்.  
மேட்டுப்பட்டியிருந்த அருந்ததியர் ஒருவர் எட்டப்பனுக்குப் பதிலாக தண்டனை அனுபவிக்க ஒப்புக் கொண்டார். எட்டப்பனும் ஊருக்கு சென்று உறவுகளைச் சந்தித்து திரும்பி வந்தார். அவருக்கு மரணதண்டனை நிறைவ்ற்றப்பட்டது. தனக்காக தண்டனை அனுபவித்த மேட்டுப்பட்டி மக்கள் தன்னை வணங்கினால் ஊருக்கு நல்லது செய்வதாக எட்டப்பன் கூறினார். அதனால் அருந்ததியினரால் கடவுளாக வழிபடப்படுகிறார்.
# திருத்தூதர்களை தேர்ந்தெடுத்தல்

, 1481.]]  
**திருத்தூதர்களை தேர்ந்தெடுத்தல்** அல்லது **பன்னிருவரை அழைத்தல்** என்பது இயேசுவின் வாழ்வில் நடந்ததாக விவிலியத்தின் ஒத்தமை நற்செய்தி நூல்களில் விவரிக்கப்படும் நிகழ்வாகும். இந்த நிகழ்வு யோவான் நற்செய்தியில் குறிக்கப்படவில்லை. இது தனது முதல் சீடர்களான பன்னிரு திருத்தூதர்களை இயேசு தேர்ந்தெடுத்தலை விவரிக்கும் நிகழ்வாகும்.  
லூக்கா நற்செய்தியில் இந்த நிகழ்வு பின்வருமாறு விவரிக்கப்படுகின்றது:
<blockquote>
அந்நாள்களில் அவர் (இயேசு) வேண்டுவதற்காக ஒரு மலைக்குப் போனார். அங்குக் கடவுளிடம் வேண்டுதல் செய்வதில் இரவெல்லாம் செலவிட்டார். விடிந்ததும் அவர் தம் சீடர்களைத் தம்மிடம் கூப்பிட்டு அவர்களுள் பன்னிருவரைத் தேர்ந்தெடுத்து அவர்களுக்குத் திருத்தூதர் என்று பெயரிட்டார். அவர்கள் முறையே பேதுரு என்று அவர் பெயரிட்ட சீமோன், அவருடைய சகோதரர் அந்திரேயா, யாக்கோபு, யோவான் பிலிப்பு, பர்த்தலமேயு, மத்தேயு, தோமா, அல்பேயுவின் மகன் யாக்கோபு, தீவிரவாதி எனப்பட்ட சீமோன், யாக்கோபின் மகன் யூதா, துரோகியாக மாறிய யூதாசு இஸ்காரியோத்து என்பவர்களே.
</blockquote>  
மத்தேயு நற்செய்தியில் இந்த நிகழ்வு *கை சூம்பியவர் நலமடைதல் புதுமைக்கு* முன்னும் மாற்கு மற்றும் லூக்கா நற்செய்தியில் அதே புதுமைக்கு பின்பும் நிகழ்வதாக குறிக்கப்பட்டுள்ளது.  
இயேசுவின் சாவுக்கு முன் நிகழுகம் இவ்வழைத்தல் நிகழ்வு உயிர்த்தெழுதலுக்கு பின்பு நிகழும் பெரும் அழைத்தலிலிருந்து வேறானது ஆகும்.
# மொழிமுதல் குற்றியலுகரம்

பொதுவாகக் குற்றியலுகரம் என்று மொழியின் இறுதியில் வரும் குற்றியலுகரத்தையே காட்டுவர். இவை அனைத்தும் சொற்கள் புணரும்போது மெய்யெழுத்தைப் போல் மொழியின் இறுதியில் நின்று உயிர் ஏறி முடியும்.
- பா**கு** + **இ**னிது என்னும்போது பாகு என்பது பா**க்** என நின்று வருமொழியின் உகரம் ஏறிப் **பாகினிது** என முடியும்.
மொழிமுதல் எழுத்துக்கள் என்று தொல்காப்பியம் குறிப்பிடும் 94 எழுத்துகளில் **நுந்தை** என்னும் குற்றியலுகரச் சொல்லும் ஒன்று. இச் சொல்லில் 'நு' என்னும் எழுத்து நுங்கு, நுவல், நுழை, நுணங்கு என்னும் சொற்களில் வரும் நு போல இதழ் குவிந்து ஒரு மாத்திரை அளவு ஒலிக்காமல், இதழ் குவியாமல் அரை மாத்திரை அளவு ஒலிக்கும்.  
நுந்தை என்பது **உன் தந்தை** எனப் பொருள்படுவதோர் முறைப்பெயர்.
# மொழிமுதல் குற்றியலுகரம்

## நுந்தை சொல்லாட்சிகள்

- யாயும்; நுந்தை, ''வாழியர்,
- கண்டிசின்-வாழியோ, குறுமகள்!-நுந்தை,
- நுந்தை, குளிர் வாய் வியன் புனத்து எல் பட வருகோ?
- *எந்தை திமில், இது, நுந்தை திமில்*
- நுந்தை மனை வரை இறந்து வந்தனை;
- யாயும் ஞாயும் யார் ஆகியரோ?
எந்தையும் நுந்தையும் எம் முறைக் கேளிர்?
இப்படி அகநானூறு, கலித்தொகை முதலான நூல்களில்ஃ வரும் பாடல்களிலும் இந்தச் செய்திகள் உள்ளன.
# மொழிமுதல் குற்றியலுகரம்

## இக்கால வழக்கு

- உன் அம்மா என்பதை இக்காலத்தில் *ஞொம்மா* என்பர். இது 'நும்மா' குற்றியலுகரத் தொடக்கச் சொல். 'நொப்பா', 'ஞொப்பா' என்பனவும் மொழிமுதல் குற்றியலுகரச் சொற்களின் திரிபு.
- ஈழத்தவரிடையே இது கொம்மா, கொப்பர், கொண்ணை, கொக்கா என்றும் வழங்கப்படுகிறது
# டைவர்ஜென்ட்

**டிவேர்கேன்ட்** 2014ஆம் ஆண்டு வெளியான ஐக்கிய அமெரிக்க அறிவியல் புனைகதை மற்றும் சாகசத் திரைப்படம் ஆகும். இத்திரைப்படம் **டிவேர்கேன்ட் நாவலை** அடிப்படையாக வைத்து நெயில் பர்கர் இயக்கியுள்ளார். இத்திரைப்படத்தில் சைலீன் வூட்லி, தியோ ஜேம்ஸ், ஸோ கிராவிட்ஜ், அன்செல் எல்கோர்ட், மேக்கி கியூ, ஜெய் கர்ட்னி, மைல்ஸ் டெல்லர் மற்றும் கேட் வின்ஸ்லெட் நடித்துள்ளார்கள்.
# டைவர்ஜென்ட்

## நடிகர்கள்

- சைலீன் வூட்லி
- தியோ ஜேம்ஸ்
- ஸோ கிராவிட்ஜ்
- ஏன்சல் எல்கோர்ட்
- மேக்கி கியூ
- ஜெய் கர்ட்னி
- மைல்ஸ் டெல்லர்
- கேட் வின்ஸ்லெட்
- மைல்ஸ் டெல்லர்
# டைவர்ஜென்ட்

## வெளியீடு,

இத்திரைப்படம் மார்ச் 21ஆம் திகதி அமெரிக்காவில் வெளியானது.
# ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)

இந்தியக் கடற்படைக்குச் சொந்தமான **ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)** (INS Sindhuratna (S59)) சிந்துகோஷ் (Sindhughosh) வகையைச்சார்ந்த நீர்மூழ்கிக் கப்பல் ஆகும். இக்கப்பல் தற்சமயம் இந்தியாவின் கடல் பகுதியான மும்பை துறைமுகப்பகுதியில் பாதுகாப்புப் பணியில் ஈடுபடுத்தப்பட்டுள்ளது. இக் கப்பல் மும்பையிலிருந்து 50 கி.மீ., தூரத்தில் சோதனைக்குப்பின் நிலைநிறுத்தப்பட்டது. இக்கப்பல் ரஷ்யா நாட்டின் தயாரிப்பாகும்.
# ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)

## தீ விபத்து

2014ம் ஆண்டு, பிப்ரவரி மாதம் 26ம் தேதி, மும்பை கடல் பகுதியில் பாதுகாப்பு பணியில் ஈடுபட்டுக்கொண்டிருந்த இக்கப்பலில் சிறு விபத்து ஏற்பட்டது. இந்த விபத்தில் 4 முதல் 5 மாலுமிகள் காயம் அடைந்தார்கள். அவர்கள் விமானம் மூலம் அப்புறப்படுத்தப்பட்டு மும்பை மருத்துவமனையில் சேர்க்கப்பட்டனர்.  
இந்த விபத்தில் கடற்படை அதிகார்கள் இருவர் மரணம் அடைந்தார்கள். அவர்கள், இக்கப்பலில் மின் அதிகாரியாக இருந்த தளபதி கபிஷ் முவால் (Lt Commander Kapish Muwal), இக்கப்பலின் கண்காணிப்பு தளபதியாக இருந்த மனோ ரஞ்சன் குமார் (Lt Commander Kumar) என்பவரும் மரணமடைந்தார்கள்.
# ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)

## இதனையும் காண்க

- ஐஎன்எஸ் விக்ரமாதித்யா
- ஐ. என். எசு. அரிகந்த்
- ஐ.என்.எஸ். காமோர்த்தா
- ஐ.என்.எஸ். சுனைனா
- ஐ.என்.எஸ். தரங்கிணி
- ஐ.என்.எஸ்.சக்ரா
- ஐஎன்எஸ் கொச்சி
- ஐஎன்எஸ் சக்ரா 2
- ஐஎன்எஸ் சரயு (பி57)
- ஐஎன்எஸ் சென்னை
- ஐஎன்எஸ் ரன்வீர் (டி54)
- ஐஎன்எஸ் ராணா (டி52)
- எச். எம். எஸ் பஞ்சாபி
- ராஜபுதன வகுப்பு அழிகலன்
# கடற்காஞ்சொறி

**கடற்காஞ்சொறி** (*Cnidaria*) என்பது பவளங்கள், கடற்சாமந்தி மற்றும் சொறி மீன்கள் உட்பட 10000இற்கும் மேற்பட்ட நீர்வாழ் விலங்குகளை உள்ளடக்கிய தொகுதி ஆகும். இவற்றின் தனித்துவமான வேறுபிரித்தறிய உதவும் இயல்பு காஞ்சொறி உயிரணுக்களைக் கொண்டிருப்பதாகும். காஞ்சொறி உயிரணுக்களைக் கொண்டு இவை இரையை பிடித்து உண்ணுகின்றன. இவற்றின் உடல் பிரதானமாக *இடைப்பசை* என்னும் உயிரற்ற இழுது போன்ற பொருளால் ஆக்கப்பட்டுள்ளது. இவை அக மற்றும் புற முதலுருப் படைகளை மாத்திரம் கொண்டுள்ள Diploblastica விலங்குகளாகும். இவ்விரு படைகளும் ஒற்றைக் கலத் தடிப்பானவையாகும். இவ்விரு படைகளுக்கிடையே இடைப்பசை காணப்படுகின்றது. மேலோட்டமாகப் பார்த்தால் நிடேரியாக்கள் மிகவும் எளிய உடற்கட்டமைப்பைக் கொண்டுள்ள விலங்குகளாகும். எனினும் இவற்றில் பஞ்சுயிரிகளைப் போலல்லாது மெய்யான இழைய வியத்தம் காணப்படுகின்றது. இவை ஒரு கலத்தடிப்புடையதால் இவற்றில் சுவாசத்துக்கென விசேடமான உறுப்புகள் விருத்தியடைவதில்லை. நீரில் கரைந்துள்ள ஒக்சிசன் எளிய பரவல் மூலம் உடலுக்குள் உள்ளெடுக்கப்படுகின்றது. இவற்றில் மெய்யான உணவுக்கால்வாய் காணப்படுவதில்லை. இவற்றின் வாயே குதமாகவும் தொழிற்படுகின்றது. இவற்றில் உள்ள எளிய நரம்புத்தொகுதி உடல் முழுவதும் கணத்தாக்கங்களைக் கடத்தி உடலைக் கட்டுப்படுத்துகின்றது. நரம்புத் தொகுதியில் மையக்கட்டுப்பாடு/ மைய நரம்புத்தொகுதி காணப்படுவதில்லை. இவை ஆரைச் சமச்சீரான விலங்குகளாகும்.  
பழைமையான வகைப்பாட்டில் டெனோபோர்களுடன் (கணம்-Ctenophore) சேர்த்து சீலந்தரேட்டா/ குழியுடலிகள் என வகைப்படுத்தப்பட்டன. எனினும் இரண்டுக்குமிடையே பல வேறுபாடுகள் காணப்படுவதால் இவை இரண்டும் தற்போது வெவ்வேறு கணங்களாக வகைப்படுத்தப்படுகின்றன. நிடேரியாக்கள் நான்கு பிரதான வகுப்புக்களாக வகைப்படுத்தப்படுகின்றன. அந்தோசோவா (Anthozoa), ஸ்கைபோஸோவா, கியூபோசோவா, ஐதரோசோவா என்பவையே அவையாகும்.
# கடற்காஞ்சொறி

## வேறுபடுத்தும் இயல்புகள்

ஏனைய விலங்குக் கணங்களைப் போலல்லாது நிடேரியாவை இலகுவாக வேறுபடுத்தலாம். தனிச்சிறப்பியல்புகள்:
- நைடோசைட்டுகள் (அழன்மொட்டுச் சிறைப்பை)
- ஆரைச்சமச்சீரான உடல்
- இரு படைகளுள்ள (Diploblastica) விலங்குகள்
- தட்டையக் குடம்பி (planula larva)
- அகமுதலுருப்படை, புற முதலுருப்படை இடையே இடைப்பசை காணப்படல்
- தசை மேலணிக் கலங்கள் காணப்படல்.
- எளிய கான்களற்ற சனனிகள் உள்ளமை
- உதரக் கலன்குழி  
| இல்லை |
| --- |
# கடற்காஞ்சொறி

## உடற்கூற்றியல்

நிடேரியன்கள் இரு வகைகளில் உள்ளன: முழு வளர்ச்சியடைந்த பின் மெடூஸா வடிவமுடையவை, மற்றையன பொலிப் வடிவமுடையன. மெடூஸா வடிவ நிடேரியன்களால் நன்றாக அசைய முடியும். ஆனால் பொலிப் வடிவ நிடேரியன்களால் பெரிதாக அசைய முடியாது. இவற்றில் *தலை* என்றொரு பகுதி காணப்படுவதில்லை. இவை ஆரைச்சமச்சீரான உடலைக் கொண்டுள்ளன. இவற்றின் உடலின் ஓரப்பகுதியில் பல பரிசக்கொம்புகள் காணப்படும். இப்பரிசக் கொம்புகளிலுள்ள பல நைடோசைட்டுக்களால் இரையை அல்லது எதிரியைத் தாக்குகின்றன. மெடூஸாக்களில் இடைப்பசை தடிப்பானதாகவும், பொலிப்புகளில் மெல்லியதாகவும் உள்ளது.
# கடற்காஞ்சொறி

## உடற்கூற்றியல்

### வன்கூடு

அனேகமான நிடேரியாக்களில் எவ்வித மெய்யான வன்கூடும் காணப்படுவதில்லை. மெடூஸாக்களில் இடைப்பசை மாத்திரமே வன்கூடாகத் தொழிற்படுகின்றது. கடல் அனிமனி, ஐதரா போன்ற பொலிப்புகள் உணவுண்ணாத போது தமது வாயை மூடி குழிக்குடலுக்குள் நீரைச் சேமிக்கின்றன. இவ்வாறு அடைக்கப்பட்டுள்ள நீர் நீர்நிலையியல் வன்கூடாகத் தொழிற்படுகின்றது.
நிடேரியாக்களில் பவளங்கள் மாத்திரமே மெய்யான வன்கூட்டைக் கொண்டுள்ளன. பவளங்கள் உறுதியான கல்சியம் காபனேற்றாலான புறவன்கூட்டைத் தொகுக்கின்றன.
# கடற்காஞ்சொறி

## உடற்கூற்றியல்

### பிரதான கலப்படைகள்

நிடேரியாக்களில் இரு பிரதான கலப்படைகள் உள்ளன. அவை அகமுதலுருப் படையும், புற முதலுருப் படையுமாகும். இவற்றில் இடை முதலுருப் படை காணப்படுவதில்லை. எனவே இவை Diploblastic விலங்குகளாகும். இவ்விரு படைகளும் மேற்றோல் கலங்கள் போலத் தொழிற்படுகின்றன. இவ்வகைக் கலங்கள் தவிர தசைக் கலங்களும், நரம்புக் கலங்களும், நைடோசைட்டுக்களும் காணப்படுகின்றன. அக-முதலுருப் படையில் சமிபாட்டு நொதியங்களைச் சுரக்கும் கலங்களும் உள்ளன. நரம்புக் கலங்கள் மையப்படுத்தல் இன்றி உடல் முழுவதும் பரந்துபட்டுப் பரவியுள்ளன. இடைப்பசையிலும் சொற்பளவான கலங்கள் உள்ளன.
# கடற்காஞ்சொறி

## உடற்கூற்றியல்

### நிடோசைட்டுக்கள்

இவை பாதுகாப்பு அல்லது இரை கௌவல் தொடர்பான கலங்களாகும். இவை அதிகமாக பரிசக் கொம்புகளிலும் (tentacles) புற முதலுருப் படையிலும் காணப்படுகின்றன. இவை நிடேரியாக்களில் மட்டும் காணப்படும் தனித்துவமான கல வகையாகும். மூன்று வகையான நிடோசைட்டுக்கள் அறியப்பட்டுள்ளன.
- அழன்மொட்டுச் சிறைப்பைகள்- விஷம் ஏற்றக்கூடிய முட்களுள்ள கலங்கள். இவை இரையினுள் அல்லது எதிரியினுள் விஷத்தை ஏற்றுகின்றன.
- ஸ்பைரோசிஸ்டுக்கள்
- டைக்கோசிஸ்டுக்கள்
# கடற்காஞ்சொறி

## இனப்பெருக்கம்

நிடேரியாக்கள் துண்டுபடல் மூலம் இலிங்கமில் இனப்பெருக்கத்தில் ஈடுபடுகின்றன.
# கடற்காஞ்சொறி

## இனப்பெருக்கம்

### இலிங்க முறை இனப்பெருக்கம்

நிடேரியாக்களின் இலிங்க முறை இனப்பெருக்கத்தில் இலிங்க நிலையான மெடூஸா நிலையும், பொலிப்பு நிலையும் காணப்படுகின்றன. இது நேரடியற்ற விருத்தியாகும். சில இனங்களில் பொலிப் நிலை காணப்படுவதில்லை. ஐதரா போன்ற சில இனங்களில் மெடூஸா நிலை காணப்படுவதில்லை. பொலிப்புகள் வளர்ச்சியடைந்து மெடூஸாக்களை உருவாக்குகின்றன. மெடூஸாக்களிலிருந்து முட்டைக்கலங்களும், விந்துக் கலங்களும் புறத்தேயுள்ள நீருக்குள் விடுவிக்கப்படுகின்றன. இவை புறக்கருக்கட்டலடைந்து சிறிய குடம்பிகள் உருவாகின்றன. இவை வளர்வதற்கென ஒரு மேற்பரப்பைத் தேர்ந்தெடுத்து பொலிப்பு நிலையை அடைகின்றன.
பொலிப்பு மற்றும் மெடூஸா நிலைகளில் ஆட்சியுடைய/ வாழ்நாளில் அதிக காலத்தைப் பிடிக்கும் நிலையைக் கொண்டு நிடேரியாக்கள் வகைப்படுத்தப்படுகின்றன. உதாரணமாக ஜெலி மீன்களில் மெடூஸா நிலையே ஆட்சியுடைய நிலையாகும். பவளங்களில் பொலிப்பு நிலையே ஆட்சியுடைய நிலையாகும். சில இனங்களில் மேற்கூறியவாறு ஒட்டுமொத்தமாக ஒரு நிலை இழக்கப்பட்டு விடுகின்றது.
# கடற்காஞ்சொறி

## வகைப்பாடு

நிடேரியாக்கள் அவைகளின் உடற்கூற்றியல் மற்றும் இனப்பெருக்க முறைகளின் அடிப்படையில் நான்கு பிரதான வகுப்புக்களாகப் பிரிக்கப்படுகின்றன.
| 6,100 |
| --- |
# மார்ச் 2014

**மார்ச் 2014** (*March 2014*) , 2014 ஆம் ஆண்டின் மூன்றாவது மாதமாகும். இம்மாதம் ஒரு சனிக்கிழமை ஆரம்பித்து 31 நாட்களின் பின்னர் ஒரு திங்கட்கிழமை முடிவடைகிறது. தமிழ் நாட்காட்டியின் படி பங்குனி மாதம் மார்ச் 15, சனிக்கிழமை தொடங்கி, ஏப்ரல் 13 ஞாயிற்றுக்கிழமை முடிவடைகிறது.இசுலாமிய நாட்காட்டியின் படி கிஞ்சுரா 1435 ஆம் ஆண்டின் "ஜமா அத்துல் அவ்வல்" மாதம் மார்ச் 2 ஞாயிற்றுக்கிழமை தொடங்கி மார்ச் 30 ஞாயிறு அன்று முடிவடைகிறது.
# மார்ச் 2014

## சிறப்பு நாட்கள்

- மார்ச் 1 - கோச் செங்கட் சோழ நாயனார் குருபூசை
- மார்ச் 4 - சாமிதோப்பு அய்யா வைகுண்டர் பிறப்பு
- மார்ச் 20 - காரைக்காலம்மையார் குருபூசை
- மார்ச் 28 - தண்டியடிகள் நாயனார் குருபூசை
- மார்ச் 31 - தெலுங்கு வருடப்பிறப்பு
# மார்ச் 2014

## இறப்புகள்

- மார்ச் 7 - பாலாஜி, திரைப்பட, சின்னத்திரை நகைச்சுவை நடிகர்
- மார்ச் 20 - குஷ்வந்த் சிங், இந்திய எழுத்தாளர் (பி. 1915)
- மார்ச் 25 - தி. க. சிவசங்கரன், மார்க்சிய திறனாய்வாளர் (பி. 1925)
---
# பீட்டர் தமியான்

புனித **பீட்டர் தமியான்**, பெ.சா (சுமார். 1007 &ndash; 21/22 பெப்ரவரி 1072 or 1073) என்பவர் திருத்தந்தை ஒன்பதாம் லியோவோடு இணைந்து கத்தோலிக்க திருச்சபையினை சீர்திருத்த முயன்றவர் ஆவார். இவர் உரோமையின் புறநகர் மறைமாவட்டமான ஓஸ்தியாவின் கர்தினால்-ஆயராக இருந்தவர் ஆவார். 1823இல் இவர் திருச்சபையின் மறைவல்லுநர் என அறிவிக்கப்பட்டார். டான்டே அலிகியேரி இவரை புனித அசிசியின் பிரான்சிசுவுக்கு முன்னோடியாகக்கருதி தனது புனைவு நூலில் இவர் விண்ணகத்தில் மிக உயரிய இடத்தில் இருப்பதாக கவிதை புனைந்துள்ளார்.
# பீட்டர் தமியான்

## புனிதர் பட்டம்

இவரை கத்தோலிக்க திருச்சபையின் மறைவல்லுநர் என திருத்தந்தை பன்னிரண்டாம் லியோ 1823இல் அறிவித்தார். இவரின் விழா நாள் 21 பெப்ரவரி ஆகும். இவருக்கு முறைப்படி புனிதர் பட்டமளிப்பு நிகழவில்லை என்பது குறிக்கத்தக்கது. இவரின் இறப்பு முதலே இவருக்கு மக்கள் வணக்கம் செலுத்தி வந்துள்ளனர். இவரது உடல் அடக்கம் செய்யப்பட்ட இடத்திலிருந்து ஆறு வெவ்வேறு இடங்களுக்கு மாற்றப்பட்டு தற்போது இஃபியேன்சா மறைமாவட்ட முதன்மைக்கோவிலில் உள்ளது.
# பரானா (மாநிலம்)

**பரானா** (*Paraná* ) பிரேசிலின் 26 மாநிலங்களில் ஒன்றாகும். நாட்டின் தென்மண்டலத்தில் அமைந்துள்ள இந்த மாநிலத்தின் வடக்கே சாவோ பாவுலோ மாநிலமும், கிழக்கே அத்திலாந்திக்குப் பெருங்கடலும் தெற்கில் சான்டா கதரீனா மாநிலமும், அர்கெந்தீனா நாடும், மேற்கே மடோ குரோசோ டொ சுல் மாநிலமும் பரகுவைக் குடியரசும் அமைந்துள்ளன; பரனா ஆறு மேற்கு எல்லையை வரையறுக்கிறது. மகர ரேகை குறுக்கேச் செல்லும் பரானாவில் உலகின் சிறப்புமிக்க வெப்பமண்டலம் அணவிய ஊசியிலைக் காடுகள் உள்ளன. அர்கெந்தீனாவின் எல்லையிலுள்ள இக்ககுவசு தேசியப் பூங்காவை உலகப் பாரம்பரியக் களமாக ஐக்கிய நாடுகள் கல்வி, அறிவியல், பண்பாட்டு நிறுவனம் அறிவித்துள்ளது. இங்குள்ள *கதரசாசு டோ இக்குவசு*வைக் காண ஆண்டுதோறும் 700,000 சுற்றுலாப் பயணிகள் வருகின்றனர். பரகுவையின் எல்லையில் உலகின் மிகப் பெரிய அணைக்கட்டு, *இட்டைப்பூ நீர் மின் நிலைய அணை*, கட்டப்பட்டுள்ளது. போன்டா குரோசா நகருக்கு அருகிலுள்ள *விலா வெல்கா அரசுப் பூங்கா*வில் மழையாலும் காற்றாலும் அரிக்கப்பட்டு செதுக்கப்பட்டுள்ள இயற்கையான பாறை வடிவங்கள் சுற்றுலாப்பயணிகளை ஈர்க்கிறது. தலைநகர் குரிடிபேயின் வாழ்நிலைத் தரம் பிரேசிலின் சராசரியை விட உயர்ந்ததாக உள்ளது.
# முதலாம் அக்கபோதி

**முதலாம் அக்கபோதி** அனுராதபுரத்தை 6 ஆம் நூற்றாண்டுகளில் ஆண்ட மன்னன் ஆவான், இவன் அனுராதபுரத்தை கி.பி 564 தொடக்கம் 598 வரை ஆட்சி செய்தான். இவன் இவனின் சகோதரன் மகாநாகனின் பின்னர் ஆட்சியேறினான். இவனின் பின் இவனது மருமகன் இரண்டாம் அக்கபோதியே ஆட்சிக்கு வந்தான்.
# ச. பாலமுருகன்

**ச.பாலமுருகன்** ஒரு மனித உரிமை ஆர்வலர் மற்றும் எழுத்தாளர். பி.யூ.சி.எல் என்ற அமைப்பில் இணைந்து செயல்படுபவர். வழக்குரைஞர். பழங்குடிமக்களின் மீதான மனித உரிமை மீறல்களுக்கு எதிராக குரல் கொடுப்பவர். இவர் எழுதிய சோளகர் தொட்டி நாவல் வீரப்பன் தேடலின் போது பாதிக்கப்பட்ட பழங்குடி மக்களின் வாழ்வை மையமாக கொண்டது.
இவர் ஈரோடு மாவட்டம் பவானியை சேர்ந்தவர்.
# இரண்டாம் அக்கபோதி

**இரண்டாம் அக்கபோதி,** அனுராதபுரத்தை 7 ஆம் நூற்றாண்டுகளில் ஆண்ட மன்னன் ஆவான். இவன் அனுராதபுரத்தை கி.பி 598 தொடக்கம் 608 வரை ஆட்சி செய்தான். இவன் இவனின் மாமனான முதலாம் அக்கபோதியின் பின்னர் ஆட்சி யேறினான். இவனின் பின் இவனது சகோதரன் இரண்டாம் சங்க திச்சன் ஆட்சிக்கு வந்தான்.
# இரண்டாம் சங்க திச்சன்

**இரண்டாம் சங்க திச்சன் ** அனுராதபுரத்தை 7 ஆம் நூற்றாண்டுகளில் ஆண்ட மன்னன் ஆவான், இவன் அனுராதபுரத்தை கி.பி 608 தொடக்கம் 608 வரை ஆட்சி செய்தான். இவன் இவனின் சகோதரனான இரண்டாம் அக்கபோதியின் பின்னர் ஆட்சியேறினான், இவனின் பின் மூன்றாம் மொக்கல்லானன் ஆட்சிக்கு வந்தான். இவன் ஓராண்டு மட்டுமே ஆட்சி செய்தான் என்பது குறிப்பிடத்தக்கது.
# மூன்றாம் மொக்கல்லானன்

**மூன்றாம் மொக்கல்லானன்,** அனுராதபுரத்தை 7 ஆம் நூற்றாண்டுகளில் ஆண்ட மன்னன் ஆவான். இவன் அனுராதபுரத்தை கி.பி 608 தொடக்கம் 614 வரை ஆட்சி செய்தான். இவன் இவனின் மாமனான இரண்டாம் சங்க திச்சனின் பின்னர் ஆட்சி யேறினான், இவனின் பின் சிலாமேகவண்ணன் ஆட்சிக்கு வந்தான்.
# மறுவளம்

**மறுவளம்** எஸ். கிருஷ்ணமூர்த்தி என்ற ஆஸ்திரேலிய தமிழ் எழுத்தாளர் எழுதிய கட்டுரைகளின் தொகுப்பு. இந் நூல் 2013 இல் அவுஸ்திரேலியா தமிழ் இலக்கிய கலைச்சங்கத்தின் ‘கலை இலக்கியம் 2013’ விழாவில் வெளியிடப்பட்டது. இதற்கு கவிஞர் கருணாகரன் முன்னுரை எழுதியுள்ளார்.
# மறுவளம்

## நூலாசிரியரின் சில படைப்புகள்

- ஒரு வீடு, இருவேறு உலகம் (சிறுகதை)
- ஒரு காரின் கதை
- கொண்டாட்டங்கள்
- காணி நிலம் வேண்டும்!
- இயந்திரத்தோடு வாழ்தல்
# எஸ். கிருஷ்ணமூர்த்தி

**எஸ். கிருஷ்ணமூர்த்தி** என்பவர் 1964 முதல் 1965 வரை சென்னை மாநகரத் தந்தையாகப் பணியாற்றிய இந்திய அரசியல்வாதி ஆவார். பிராமண குடும்பத்தைச் சேர்ந்த இவர், இந்தியத் தேசிய காங்கிரசின் கே.எம்.சுப்பிரமணியத்திற்கு எதிராக சுயேட்டை வேட்பாளராகத் திராவிட முன்னேறக் கழகத்தின் (திமுக) ஆதரவுடன் தேர்ந்தெடுக்கப்பட்டார்.
# சிலாமேகவண்ணன்

**சிலாமேகவண்ணன்** அனுராதபுரத்தை 7 ஆம் நூற்றாண்டுகளில் ஆண்ட மன்னன் ஆவான். இவன் அனுராதபுரத்தை கி.பி. 614 தொடக்கம் 623 வரை ஆட்சி செய்தான். இவன் மூன்றாம் மொக்கல்லானனின் பின்னர் ஆட்சி யேறினான், இவனின் பின் இவனது மகனான மூன்றாம் அக்கபோதி ஆட்சிக்கு வந்தான்.
# இரணைமடு

**இரணைமடு** (Iranamadu) என்பது இலங்கையின் கிளிநொச்சி மாவட்டத்தில் உள்ள ஒரு ஊர் ஆகும். இந்த இடத்திலுள்ள வயல்களுக்கு நீர் பாய்ச்சக் கூடிய அளவில் ஒரு பெரிய குளத்தையும் இந் நகரம் கொண்டுள்ளது. இக்குளம் *இரணைமடுக்குளம்* என அழைக்கப்படுகிறது. இலங்கை இராணுவம், 2009 ஆம் ஆண்டு இந்த இடத்திலிருந்த இறங்குதுறையை வான்புலிகளிடமிருந்து கைப்பற்றியது.
# மல்லாவி

**மல்லாவி** என்பது இலங்கையின் வடமாகாணத்தில் முல்லைத்தீவு மாவட்டத்தில் அமைந்துள்ள ஒரு நகரமாகும். இது மாங்குளத்திலிருந்து தூரத்திலும், துனுக்காயிலிருந்து தூரத்திலும் அமைந்துள்ளது. இது சுமார் 9,000 மக்கள் தொகையை கொண்டது. இங்கு சிறந்த கல்வி வசதிகளும் மருத்துவ வசதிகளும் உண்டு. இங்குள்ள பாடசாலைகளில் மல்லாவி மத்திய கல்லூரி மற்றும் மு/யோகபுரம் மகா வித்தியாலயம் ,மு/பாலிநகர் மகா வித்தியாலயம், என்பன பிரசித்தி பெற்ற பாடசாலைகளாகும்.மேலும் பல்லின கலாசாரம் கொண்ட ஒரு பிரதேசமாகும்.
# எங்கே போகிறோம் (சிறுகதைத் தொகுதி)

**எங்கே போகிறோம்** ஆஸ்திரேலிய தமிழ் எழுத்தாளர் கே. எஸ். சுதாகர் எழுதிய சிறுகதைகளின் தொகுப்பு நூல். இது 2007ஆம் ஆண்டு அவுஸ்திரேலியா தமிழ் இலக்கிய கலைச் சங்கத்தால் வெளியிடப்பட்டது. காவலூர் ராசதுரை அணிந்துரை வழங்கியுள்ளார். இருபத்திரண்டு ஆண்டுகளாக இந் நூலாசாரியர் எழுதி, பல இதழ்களில் வெளிவந்த கதைகளின் தொகுப்பாக இந்நூல் அமைந்துள்ளது.